CELEX: 32004L0075
Language: mt
Date: 2004-04-29 00:00:00
Title: Id-Direttiva tal-Kunsill 2004/75/KE tad- 29 ta' April 2004 li temenda d-Direttiva 2003/96/KE fir-rigward tal-possibilita ta' Ċipru li tapplika, fir-rigward ta' prodotti ta' l-enerġija u ta' l-elettriku, eżenzjonijiet temporanji jew riduzzjonijiet fil-livelli ta' tassazzjoni

Avviż Legali Importanti

|

32004L0075

Official Journal L 157 , 30/04/2004 P. 0100 - 0105

		Id-Direttiva tal-Kunsill 2004/75/KEtad- 29 ta' April 2004li temenda d-Direttiva 2003/96/KE fir-rigward tal-possibilita ta' Ċipru li tapplika, fir-rigward ta' prodotti ta' l-enerġija u ta' l-elettriku, eżenzjonijiet temporanji jew riduzzjonijiet fil-livelli ta' tassazzjoniIL-KUNSILL TA' L-UNJONI EWROPEA,Wara li kkunsidrat it-Trattat li jistabbilixxi l-Komunitá Ewropea, u b'mod partikolari l-Artikolu 93 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali Ewropew [2],Billi:(1) Id-Direttiva tal-Kunsill 2003/96/KE tas-27 ta' Ottubru 2003 li tirristruttura l-qafas tal-Komunità dwar it-tassazzjoni fuq il-prodotti ta' l-enerġija u l-elettriku [3] sostitwit, b'effett mill-1 ta' Jannar 2004, id-Direttiva tal-Kunsill 92/81/KEE tad-19 ta' Ottubru 1992 dwar l-armonizzar ta' l-istrutturi tad-dazji tas-sisa fuq żjut minerali [4] u d-Direttiva tal-Kunsill 92/82/KEE tad-19 ta' Ottubru 1992 dwar l-approssimazzjoni tar-rati tad-dazji tas-sisa fuq żjut minerali [5]. Hija tfisser l-istrutturi fiskali u l-livelli ta' tassazzjoni li għandhom ikunu imposti fuq prodotti ta' l-enerġija u ta' l-elettriku.(2) Ir-rati minimi imposti mid-Direttiva 2003/96/KE jistgħu jikkreaw diffikultajiet serji ekonomiċi u soċjali għal certi Stati Membri, fosthom Ċipru, minġabba l-livell baxx ta' dazji tas-sisa applikat qabel meta mqabbla ma oħrajn, it-trasizzjoni ekonomika li qed isseħħ, il-livelli tagħhom ta' income relativament baxxi u l-abilita limitata tagħhom li offset il-piż addizzjonali ta' taxxa billi jitnaqqsu taxi oħra. B'mod partikolari iż-żieda fil-prezzijiet maħluqa mill-imposizzjoni tar-rati minimi imposti mid-Direttiva 2003/96/KE jista' jkollhom effetti negattivi fuq iċ-ittadini u l-ekonomiji nazzjonali, u b'hekk joħolqu bħala eżempju piz għall-intrapriżi żgħar u medji.(3) Għalhekk Ċipru għandha tingħata l-permess, fuq bażi temporanja, li tapplika eżenzjonijiet addizzjonali u riduzzjonijiet fil-livelli ta' tassazzjoni, fejn ma jkunx ta' detriment għall-funzjoni proprja tas-suq intern u ma tirriżultax fi tfixkil għall-kompetizzjoni.. Barra minn hekk, b'konsistenza mal-prinċipji a bażi ta' liema ingħataw oriġinarjament il-perijodi ta' transizzjoni taħt id-Direttiva 2003/96/KE, miżuri bħal dawn għandhom ikunu mfassla biex iġibu fis-seħħ allinjament progressiv mar-rati minimi applikabbli fil-Komunità.(4) Din id-Direttiva ma tippreġudikax dak li jirriżulta mill-proċeduri li jirrigwardaw it-tfixkil ta' l-operat tas-suq wieħed li jista' jseħħ, b'mod partikolari taħt l-Arikoli 87 u 88 tat-Trattat. Ma tissuperax il-ħtieġa li l-Istati Membri jinnotifikaw sitwazzjonijiet ta' għajnuna potenzali mill-Istat lill-Kummissjoni taħt l-Artikolu 88 tat-Trattat.(5) It-terminoloġija ta' l-Artikolu 30 tad-Direttiva 2003/96/KE għandha tiġi ċċarata.(6) Id-disposizzjonijiet ta' din id-Direttiva għandhom japplikaw mid-data ta' l-Adeżjoni ta' l-Istati Membri l-ġodda. L-urġenza ta' dan tiġġustifika eżenzjoni mill-perijodu ta' sitt ġimgħat pruvdut fil-punt I.3. tal-Protokoll fuq ir-rwol tal-parlamenti nazzjonali fl-Unjoni Ewropea.(7) Id-Direttiva 2003/96/KEE għandha għalhekk tiġi emendata kif jixraq,ADOTTAT DIN ID-DIRETTIVA:Artikolu 1Id-Direttiva 2003/96/KE hija hawnhekk emendata kif ġej:1. L-Artikolu li ġej qiegħed jiddaħħal:"Article 18b1. Minkejja l-perijodi imposti fil-paragrafu 2 u basta dan ma jfixkilx b'mod sinifikanti l-kompetizzjoni, l-Istati Membri li jkollhom diffikultajiet jimplimentaw il-livelli minimi ġodda ta' tassazzjoni għandhom jingħataw perijodu ta' transizzjoni sa l-1 ta' Jannar 2007, b'mod partikolari sabiex jevitaw li jipperikolaw l-istabilita tal-prezzijiet.2. Ir-Repubblika ta' Ċipru tista' tapplika perijodu ta' transizzjoni sa l-1 Jannar 2008 biex taġġusta l-livelli minimi ta' tassazzjoni tagħha ta' gass naturali u pitrolju użati bħala propellant għall-livell minimu ġdid ta' EUR 302 għal kull 1000 l u sa l-1 ta' Jannar 2010 biex tilħaq EUR 330. Madankollu, il-livell ta' tassazzjoni fuq gass naturali u pitrolju użat bħala propellant m'għandux ikun inqas minn EUR 245 għal kull 1000 l mill-1 Mejju 2004.Ir-Repubblika ta' Ċipru tista' tapplika perijodu ta' transizzjoni sa l-1 Jannar 2010 biex taġġusta l-livelli minimi ta' tassazzjoni tagħha fuq petrol bla ċomb użat bħala propellant għall-livell minimu ġdid ta' EUR 359 għal kull 1000 l. Madankollu, il-livell ta' tassazzjoni fuq petrol bla ċomb użat bħala propellant m'għandux ikun inqas minn EUR 287 għal kull 1000 l mill-1 Mejju 2004.3. Matul il-perijodi ta' transizzjoni kif stabbiliti, l-Istati Membri għandhom inaqqsu b'mod progressiv id-diskrepanzi rispettivi tagħhom fir-rigward tal-livelli minimi ġodda ta' tassazzjoni. Madankollu, fejn id-differenza bejn il-livell nazzjonali u l-livell minimu ma taqbiżx it-3 % ta' dak il-livell minimu, l-Istat Membru kkonċernat jista' jistenna sa l-aħħar tal-perijodu biex jaġġusta l-livell nazzjonali."2. Fl-30 għandu jiżdied il-paragrafu li ġej:"Referenzi għal direttivi mħassra għandhom jinftiehmu referenzi għal din id-Direttiva."Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma' din id-Direttiva mid-data tad-dħul fis-seħħ ta' din id-Direttiva. Huma għandhom mill-ewwel jibgħatu lill-Kummissjoni it-test ta' dawk il-miżuri u tabella ta' correlation bejn dawk il-miżuri u din id-Direttiva.Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. Il-mod kif issir din ir-referenza għandu jkun stabbilit mill-Istati Membri.2. Stati Membri għandhom jibgħatu lill-Kummissjoni t-test tad-disposizzjonijiet prinċipali tal-liġi nazzjonali li huma jaddottaw fil-qasam kopert b'din id-Direttiva.Artikolu 3Din id-Direttiva għandha tidħol fis-seħħ soġġetta, sa mid-data, għad-dħul fis-seħħ tat-Trattat ta' Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u is-Slovakkja. Għandha tiddaħħal mill-Istati Membri fil-liġijiet nazzjonali tagħhom minn dik id-data. Huma għandhom mill-ewwel jinfurmaw lill-Kummissjoni b'dan.Artikolu 4Din id-Direttiva hi ndirizzata lill-Istati Membri.Magħmula fil-Lussemburgu, fid-29 ta' April 2004.Għall-KunsillIl-PresidentM. McDowell[1] Opinjoni mogħtija fl-20 ta' April 2004 (għad mhux ippubblikata fil-Ġurnal Uffiċjali).[2] Opinjoni mogħtija fil-31 ta' Marzu 2004 (għad mhux ippubblikata fil-Ġurnal Uffiċjali).[3] ĠU L 283, 31.10.03, p. 51.[4] ĠU L 316, tal-31.10.1992, p. 12. Direttiva kif l-aħħar emendata permezz tad-Direttiva 94/74/EC (ĠU L 365, tal-31.12.1994, p. 46).[5] ĠU L 316, tal-31.10.1992, p. 19. Direttiva kif l-aħħar emendata permezz tad-Direttiva 94/74/EC. tat- 2.6.2004 EN Ġurnal Uffiċjali ta' l-Unjoni Ewropea L 195/31--------------------------------------------------